CELEX: 62020TN0727
Language: mt
Date: 2020-12-07 00:00:00
Title: Kawża T-727/20: Rikors ippreżentat fis-7 ta’ Diċembru 2020 – Kirimova vs EUIPO

3.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 163/36
            
         
      Rikors ippreżentat fis-7 ta’ Diċembru 2020 – Kirimova vs EUIPO
      (Kawża T-727/20)
      (2021/C 163/49)
      Lingwa tal-kawża: l-Ingliż
      
         Partijiet
      
      
         Rikorrent: Nigar Kirimova (München, il-Ġermanja) (rappreżentant: A. Parassina, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata tat-30 ta’ Settembru 2020 tad-Direttur Eżekuttiv tal-EUIPO;
               
            
                  —
               
               
                  tordna lill-EUIPO jeżenta lir-rikorrent mir-rekwiżit tan-nazzjonalità skont l-Artikolu 120(4)(b) tar-Regolament (UE) 2017/1001 tal-Parlament Ewropew u tal-Kunsill tal-14 ta’ Ġunju 2017 dwar it-trademark tal-Unjoni Ewropea (1) (iktar 'il quddiem it-“TMRUE”);
               
            
                  —
               
               
                  tordna lill-EUIPO jdaħħal lir-rikorrent fil-lista ta’ Rappreżentanti Professjonali skont l-Artikolu 120 TMRUE;
               
            
                  —
               
               
                  tordna lill-EUIPO jħallas l-ispejjeż u l-ispejjeż kollha.
               
            
         Motivi u argumenti prinċipali
      
      Permezz tar-rikors tiegħu, l-applikant jitlob l-annullament tad-Deċiżjoni Nru ER 93419-2020 tad-Direttur Eżekuttiv tal-EUIPO tat-30 ta’ Settembru 2020, dwar it-talba tar-rikorrent għal dħul fil-lista ta’ rappreżentanti professjonali skont l-Artikolu 120 TMRUE u għal eżenzjoni skont l-Artikolu 120(4)(b) TRMUE.
      Insostenn tar-rikors tiegħu ir-rikorrent jinvoka ħames motivi.
      
                  1.
               
               
                  L-ewwel motiv, ibbażat fuq ksur tal-prinċipju taċ-ċertezza legali.
               
            
                  2.
               
               
                  It-tieni motiv, ibbażat fuq il-ksur tal-Artikolu 120(4) TRMKUE minħabba n-nuqqas ta’ interpretazzjoni u implimentazzjoni tiegħu fid-dawl tal-prinċipji bażiċi tal-Unjoni u l-projbizzjoni fundamentali tad-diskriminazzjoni.
               
            
                  3.
               
               
                  It-tielet motiv, ibbażat fuq ksur tal-prinċipju ta’ amministrazzjoni tajba b’abbuż ta’ poter diskrezzjonali.
               
            
                  4.
               
               
                  Ir-raba’ motiv, ibbażat fuq ksur tal-Artikoli 94 u 97 TRMUE min]abba ksur tad-dritt għal smigħ.
               
            
                  5.
               
               
                  Il-ħames motiv, ibbażat fuq evalwazzjoni żbaljata tal-provi li jsostnu l-każ.
               
            
         (1)  ĠU 2017, L 154, p. 1.